google/wiki40b huggingface dataset:
रामगंगा (पूर्वी)

रामगंगा नदी, जिसे पूर्वी रामगंगा भी कहते हैं, उत्तराखण्ड राज्य के पिथौरागढ़ जनपद में बहने वाली एक नदी है। इसका उद्गम मुनस्यारी तहसील में स्थित नमिक हिमनद से होता है। यह दक्षिण-पूर्व दिशा की ओर बहती है। कई छोटी नदियां इससे जुड़ती है। पिथौरागढ़ में घाट के पास रामेश्वर में यह सरयू नदी में मिल जाती है। इनके संगम से २० किलोमीटर आगे ही पंचेश्वर में सरयू नदी काली में मिल जाती है।
KELT-4Ab गृह

परिचय

हार्वर्ड–स्मिथसोनियन सेंटर फॉर एस्ट्रोफिजिक्स की एक शोध टीम ने 4 फरवरी 2016 को द एस्ट्रोनॉमिकल जरनल में ट्रिपल– स्टार सिस्टम के साथ स्थिर कक्षा वाले एक ग्रह की खोज के बारे में एक शोधपत्र प्रकाशित किया। 
टीम ने इसमें बताया है कि कैसे उन्होंने एक बार सिंगल स्टार सोचे जाने वाले बाइनरी सिस्टम को देखा जो कि वास्तव में तारों को जोड़ा था और एक दूसरे की परिक्रमा कर रहा था और कैसे वे ट्रिपल– स्टार सिस्टम को उजागर कर पाए।
अपना दल (सोनेलाल)

अपना दल (सोनललाल), उत्तर प्रदेश के पूर्वांचल क्षेत्र में सक्रिय एक भारतीय राजनीतिक दल है। पार्टी को मुख्य रूप से वाराणसी-मिर्जापुर क्षेत्र के ओबीसी समुदायों का समर्थन मिलता है। अनुप्रिया पटेल वर्तमान में भारत सरकार के स्वास्थ्य और परिवार कल्याण मंत्रालय के राज्य मंत्री हैं।
नालन्दा मेडिकल कॉलेज और अस्पताल

नालन्दा मेडिकल कॉलेज और अस्पताल (NMCH) पटना में स्थित एक चिकित्सा महाविद्यालय तथा चिकित्सा अनुसंधान का सार्वजनिक विश्वविद्यालय है। इसकी स्थापना १९७० में की गयी थी। यह कंकड़बाग में स्थित है।
इस महाविद्यालय के प्रत्येक बैच में १०० छात्र लिये जाते हैं। यह एक स्ववित्तपोषित संस्थान है और आर्यभट्ट ज्ञान विश्वविद्यालय से सम्बद्ध है। यह भारतीय चिकित्सा परिषद से मान्यताप्राप्त है। यहाँ पर मेडिसिन और दन्त शल्यचिकित्सा में विशेषज्ञता के साथ स्नातक स्तर की शिक्षा का प्रावधान है।
गिटार

गिटार (अंग्रेज़ी: Guitar) एक लोकप्रिय वाद्य यन्त्र जिसमें तार (जो कि आमतौर पर छह होते हैं) के बजाने से ध्वनि उत्पन्न होती है। इलेक्ट्रिक गिटार में विद्युत प्रवर्धन (इलेक्ट्रिकल एम्पलीफिकेशन) की मदद से ध्वनि उत्पन्न होती है।

पक यां मिज़राब

बाकी सभ तार वाले साज़ों की तरह ही गिटार को बजाने के लिए भी गिटार पिक (अंग्रेज़ी:Guitar Pick or Plectrum) का प्रयोग किया जाता है जिसको [फ़ारसी] में मिज़राब कहा जाता है।
गिटार विश्व के सबसे लोकप्रिय वाद्ययंत्र में से एक है जिसका प्रयोग पाश्चात्य संगीत से लेकर हर तरह के संगीत में किया जाता है।
सालखन मुर्मू

प्रारंभिक जीवन

सुलखान का जन्म झारखंड के पूर्वी सिंहभूम जिला के जमशेदपुर शहर के बाहरी इलाके में एक गाँव करनडीह (बोदराटोला) में हुआ था। सेंट जेवियर्स हाई स्कूल लुपुंगुटु से हाई स्कूल पास करने के बाद, चाईबासा वे रांची विश्वविद्यालय चले गए जहाँ उन्होंने अपना मास्टर ऑफ़ कॉमर्स किया। उन्होंने राउरकेला लॉ कॉलेज से बैचलर ऑफ लॉ की डिग्री भी हासिल की है। उन्होंने भारतीय जीवन बीमा निगम: LIC, MMTC Ltd और TATA STEEL जैसे विभिन्न क्षेत्रों में काम किया है।
कविता कृष्णमूर्ति

कविता कृष्णमूर्ति (जन्म:1958) भारतीय सिनेमा की एक महत्वपूर्ण पार्श्वगायिका है। कविता जब आठ साल की थीं तो उन्होंने एक गायन प्रतियोगिता में प्रथम पुरस्कार जीता। तभी से वह बड़ी होकर एक मशहूर गायिका बनने का सपना देखने लगी थीं। 2005 को उन्हें पद्मश्री से पुरस्कृत किया गया।

प्रारम्भिक जीवन

हिंदी सिनेमा जगत की लोकप्रिय पार्श्व गायिका कविता का जन्म 1958 में नई दिल्ली में हुआ। संगीत की प्रारंभिक शिक्षा उन्हें घर में ही मिली। उन्होंने बाद में बलराम पुरी से शास्त्रीय संगीत सीखा। नौ साल की उम्र में कविता को स्वर सम्राज्ञी लता मंगेशकर के साथ बांग्ला भाषा में एक गीत गाने का मौका मिला। यहीं से उन्होंने पार्श्वगायन के क्षेत्र में आने का फैसला किया।

गायकी

मुंबई के सेंट जेवियर कॉलेज में स्नातक करने के दौरान कविता हर प्रतियोगिता में बढ़-चढ़कर हिस्सा लेती थीं। यही वक्त था, जब एक कार्यक्रम में मशहूर गायक मन्ना डे ने उनका गाना सुना और उन्हें विज्ञापनों में गाने का मौका दिया।

फिल्मो में गायन

साल 1980 में कविता ने अपना पहला पार्श्व गीत काहे को ब्याही मांग भरो सजना गाया। हालांकि यह गाना बाद में फिल्म से हटा दिया गया था।
साल 1985 में फिल्म प्यार झुकता नहीं के गानों ने उन्हें पार्श्व गायिका के रूप में पहचान दिलाई। इसके बाद फिल्म मिस्टर इंडिया के गाने हवा हवाई और करते हैं हम प्यार ने उन्हें सुपरहिट गायिका का दर्जा दिलाया।
90 के दशक में कविता कृष्णमूर्ति हिंदी सिनेमा की अग्रणी पार्श्व गायिका बनकर उभरीं। फिल्म 1942: अ लव स्टोरी में गाए उनके गाने आज भी पसंद किए जाते हैं। उन्होंने अपने करियर में आनंद-मिलिंद, उदित नारायण, ए.आर. रहमान, अनु मलिक जैसे गायकों व संगीत निर्देशकों के साथ काम किया है।
कविता ने एक बार एक साक्षात्कार में बताया था कि बचपन में उनको अभिनेता दिलीप कुमार बहुत पसंद थे। वह जब बड़ी हो रही थीं, तब अभिनेताओं में संजीव कुमार को पसंद करती थीं। उन्हें अमिताभ बच्चन और आमिर खान भी पसंद हैं।
अभिनेत्रियों में श्रीदेवी, रानी मुखर्जी, काजोल और प्रीति जिंटा पसंद हैं। शबाना आजमी को वह बेहतरीन अभिनेत्री मानती हैं। कविता ने शबाना आजमी, श्रीदेवी, माधुरी दीक्षित, मनीषा कोइराला और ऐश्वर्या राय सरीखी शीर्ष की अभिनेत्रियों के लिए गाने गाए हैं।
कविता वायलिन वादक एल. सुब्रमण्यम की पत्नी हैं। एक साक्षात्कार में उन्होंने बताया था एक बार उन्हें गायक हरिहरन के साथ मिलकर सुब्रमण्यम के लिए गाना गाना था, तब उनकी शादी नहीं हुई थी।
ऐडम मलिक

प्रारंभिक जीवन

वह बातुबारा कबीले के एक बाटक मुस्लिम परिवार से हैं।
उन्होंने औपचारिक रूप से केवल प्राथमिक शिक्षा ग्रहण की थी। उन्होंने अपने राजनैतिक जीवन की शुरुवात सुमात्रा के युवा संगठन पार्तिन्दो से की और 1934 में उसके क्षेत्रीय अध्यक्ष बने। उन्होंने 1946 में पर्ताई रक्यात और पर्ताई मुरबा की स्थापना की।

कैरियर

गृहनगर छोड़ने के बाद मलिक ने एक पत्रकार के रूप में एक नौकरी की। मलिक ने इंडोनेशिया की स्वतंत्रता के लिए हुई प्रमुख घटनाओं में एक महत्वपूर्ण भूमिका निभाई। वे नवंबर 1959 से 1963 तक इंडोनेशिया के सोवियत संघ और पोलैंड को राजदूत रहे। वो इंडोनेशिया के व्यापार मंत्री रहे। उन्हें मार्च 1966 में इंडोनेशिया का उप-प्रधानमंत्री एवं विदेश मंत्री बनाया गया। वो दक्षिण पूर्वी एशियाई राष्ट्रों के संगठन को जन्म देने वाले 8 अगस्त 1967 की बैंगकॉक घोषणा पर हस्ताक्षर करने वाले पाँच विदेश मंत्रियों में से एक थे। वे 1971 से 1972 तक संयुक्त राष्ट्र की महासभा के 26वें अध्यक्ष रहे। वे 29 मार्च 1978 से 1983 तक इंडोनेशिया के तीसरे उप-राष्ट्रपति रहे।
मैला आँचल

मैला आँचल फणीश्वरनाथ 'रेणु' का प्रतिनिधि उपन्यास है। यह हिन्दी का श्रेष्ठ और सशक्त आंचलिक उपन्यास है। नेपाल की सीमा से सटे उत्तर-पूर्वी बिहार के एक पिछड़े ग्रामीण अंचल को पृष्ठभूमि बनाकर रेणु ने इसमें वहाँ के जीवन का, जिससे वह स्वयं ही घनिष्ट रूप से जुड़े हुए थे, अत्यन्त जीवन्त और मुखर चित्रण किया है।
सन् १९५४ में प्रकाशित इस उपन्यास की कथावस्तु बिहार राज्य के पूर्णिया जिले के मेरीगंज की ग्रामीण जिंदगी से संबद्ध है। यह स्वतंत्र होते और उसके तुरंत बाद के भारत के राजनीतिक, आर्थिक और सामाजिक परिदृश्य का ग्रामीण संस्करण है। रेणु के अनुसार इसमें फूल भी है, शूल भी है, धूल भी है, गुलाब भी है और कीचड़ भी है। मैं किसी से दामन बचाकर निकल नहीं पाया। इसमें गरीबी, रोग, भुखमरी, जहालत, धर्म की आड़ में हो रहे व्यभिचार, शोषण, बाह्याडंबरों, अंधविश्वासों आदि का चित्रण है। शिल्प की दृष्टि से इसमें फिल्म की तरह घटनाएं एक के बाद एक घटकर विलीन हो जाती है। और दूसरी प्रारंभ हो जाती है। इसमें घटनाप्रधानता है किंतु कोई केन्द्रीय चरित्र या कथा नहीं है। इसमें नाटकीयता और किस्सागोई शैली का प्रयोग किया गया है। इसे हिन्दी में आँचलिक उपन्यासों के प्रवर्तन का श्रेय भी प्राप्त है।
कथाशिल्पी फणीश्वरनाथ रेणु की इस युगान्तकारी औपन्यासिक कृति में कथाशिल्प के साथ-साथ भाषाशिल्प और शैलीशिल्प का विलक्षण सामंजस्य है जो जितना सहज-स्वाभाविक है, उतना ही प्रभावकारी और मोहक भी।

कथानक

‘मैला आँचल’ का नायक एक युवा डॉक्टर है जो अपनी शिक्षा पूरी करने के बाद पिछड़े गाँव को अपने कार्य-क्षेत्र के रूप में चुनता है, तथा इसी क्रम में ग्रामीण जीवन के पिछड़ेपन, दुःख-दैन्य, अभाव, अज्ञान, अन्धविश्वास के साथ-साथ तरह-तरह के सामाजिक शोषण-चक्रों में फँसी हुई जनता की पीड़ाओं और संघर्षों से भी उसका साक्षात्कार होता है। कथा का अन्त इस आशामय संकेत के साथ होता है कि युगों से सोई हुई ग्राम-चेतना तेजी से जाग रही है।
लाइफ ओके

इतिहास

इसका नाम पहले स्टार वन था। जिसे बाद में लाइफ ओके कर दिया गया। इसी के साथ सभी कार्यक्रम को भी बदला गया।
पुराप्राग्जीवी महाकल्प

पुराप्राग्जीवी महाकल्प या पेलियोप्रोटेरोज़ोइक महाकल्प (Paleoproterozoic Era) पृथ्वी के भूवैज्ञानिक इतिहास में एक महाकल्प था, जो आज से 250 करोड़ (यानि 2.5 अरब) वर्ष पहले आरम्भ हुआ और 160 करोड़ (1.6 अरब) वर्ष पहले अंत हुआ। इसके बाद मध्यप्राग्जीवी महाकल्प (मीसोप्रोटेरोज़ोइक, Mesoproterozoic) आया और उसके बाद नूतनप्राग्जीवी महाकल्प (नियोप्रोटेरोज़ोइक, Neoproterozoic) आया। नूतनप्राग्जीवी, मध्यप्राग्जीवी और पुराप्राग्जीवी महाकल्प तीनो मिलाकर प्राग्जीवी इओन (प्रोटेरोज़ोइक, Proterozoic) के तीन भाग हैं। पुराप्राग्जीवी महाकल्प प्राग्जीवी इओन का सर्वप्रथम महाकल्प था और उस से पहले आर्कीअन इओन चल रहा था।
पुराप्राग्जीवी महाकल्प पृथ्वी के सभी महाकल्पों में से सबसे लम्बा था। उस समय पृथ्वी अपने अक्ष पर आज की तुलना में अधिक तेज़ी से घूर्णन (रोटेशन) कर रही थी, जिस कारणवश दिन की लम्बाई छोटी थी। जहाँ आज 24 घंटों का दिन होता है, वहाँ तब वह 20 घंटों का था, और इस से अनुमान लगता है कि वर्ष में लगभग 450 दिन हुआ करते थे।
पारस खड्का

व्यक्तिगत जीवन

२६ फरवरी २०१५ को उन्होंने अपने लंबे समय से प्रेमिका प्राप्ति राजलक्ष्मी राणा से शादी की।

खेल जीवन

पारस खड्काने पहले अंतर्राष्ट्रीय खेल अंडर-१५ एशिया कप यूएई में २००२ दिसम्बर में खेला था।
रियाज हुसैन

पाकिस्तानी जनरल और पाकिस्तान के प्रांत, पंजाब के पूर्व राज्यपाल।
ओविएदो

इतिहास

सं 720 में आस्तूरियास बादशाहत की स्थापना हुई पर सं 720 में मौजूदा ओविएदो शहर की स्थापना नहीं हुई थी।
कहा जाता है कि दो साधूयों, नोलान और खोआन, ने इसकी स्थापना 761 में की।
११०४ ईसा पूर्व

११०४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११०४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मैरून (रंग)

मैरून एक गहरा भूरे आभा से पर्पल की ओर लाल रंग की छाया है।.
विक्टोरिया बंदरगाह

यह हांगकांग का एक प्रमुख बंदरगाह है।
राग हंसध्वनि

राग हंसध्वनि कनार्टक पद्धति का राग है परन्तु आजकल इसका उत्तर भारत मे भी काफी प्रचार है। इसके थाट के विषय में दो मत हैं कुछ विद्वान इसे बिलावल थाट तो कुछ कल्याण थाट जन्य भी मानते हैं। इस राग में मध्यम तथा धैवत स्वर वर्जित हैं अत: इसकी जाति औडव-औडव मानी जाती है। सभी शुद्ध स्वरों के प्रयोग के साथ ही पंचम रिषभ,रिषभ निषाद एवम षडज पंचम की स्वर संगतियाँ बार बार प्रयुक्त होती हैं। इसके निकट के रागो में राग शंकरा का नाम लिया जाता है। गायन समय रात्रि का द्वितीय प्रहर है।

राग का संक्षिप्‍त परिचय

आरोह-सा रे, ग प नि सां
अवरोह-सां नि प ग रे, ग रे, नि (मन्द्र) प (मन्द्र) सा।
पकड़-नि प ग रे, रे ग प रे सा

श्रेणी

शास्त्रीय संगीत, राग, भारतीय शास्त्रीय संगीत
११६७ ईसा पूर्व

११६७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११६७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दक्षिणी थाईलैण्ड

दक्षिणी थाईलैण्ड थाईलैण्ड का एक क्षेत्र है जो उत्तर में मध्य थाईलैण्ड क्षेत्र से सीमवर्ती है। क्रा थलसंधि इसका प्रमुख भाग है और दक्षिण में यह मलेशिया से सीमावर्ती है। पूर्वोत्तर में इसकी एक छोटी सीमा बर्मा के साथ लगती है।
तजवापुर

तजवापुर अथवा तेजवापुर उत्तर प्रदेश के बहराइच जिला का एक ब्लाक है। यह ब्लाक महसी, (तहसील), बहराइच के अधीन आता है। इस ब्लाक में बहुत से गाँव आते हैं जैसे। रामगढ़ी खैरा चन्दनापुर सिकढ़िहा बौंडी शुकुल नौशहरा कौड़ाहा 20

शिक्षा

कलावती देवी स्मारक महाविद्यालय (उत्तम नगर बेड़नापुर)
युवराज कुमार

आरंभिक जीवन

युवराज कुमार का जन्म 12 दिसंबर, 1971 को भारत के उत्तर प्रदेश राज्य के धार्मिक शहर वाराणसी में हुआ। उनके पिता सरयू प्रसाद व्यावसायी थी जबकि माता राम प्यारी देवी गृहणी थी। युवराज कुमार व्यवसायी परिवार से से थे। आरंभ में उनका परिवार विध्यांचल में बिरजापुर में रहता था। जब उनकी उम्र केवल पांच साल थी तभी उनके पिता की मृत्यु हो गई और इसकारण उन्हें बचपन में कई मुश्किलों का सामना करना पड़ा। बचपन में ही अपने पिता को खो देने और तमाम तरह की मुश्किलात झेलने के बावजूद उन्होंने डॉक्टर बन कर अपनी मां के सपने को पूरा किया और अब समाज सेवा के जरिये अपने खुद के सपने को पूरा करना चाहते हैं।  
उनके नाना डा. हंसराज बिहार के नालंदा जिला के शहर में हकीम थे। वह बालो डॉक्टर के नाम से जाने जाते थे। उनकी मां अप्रशिक्षित डॉक्टर परिवार से होने के कारण वह अपने बेटे को प्रशिक्षित डॉक्टर बनाना चाहती थीं। उनके पिता की मृत्यु कम उम्र में ही हो गई इसलिए बचपन काफी मुश्किलों के दौर से गुजरा। उनके पिता की मृत्यु के बाद उनके बड़े भाई ने सहारा दिया और उन्होंने पढ़ाई की व्यवस्था की।

आरंभिक शिक्षा

आरंभिक शिक्षा वह अपने बड़े भाई की सलाह पर पटना आकर  1869 में स्थापित सरकारी स्कूल टी. के. घोष अकादमी में दाखिला लिया। उस स्कूल से भारत के प्रथम राष्ट्रपति श्री राजेन्द्र प्रसाद और पश्चिम बंगाल के प्रथम मुख्यमंत्री डा. विधान चन्द्र रॉय (डा. बी सी राय) के अलावा कई जानी-मानी हस्तियां ने शिक्षा हासिल की थी। इस स्कूल को उसी स्कूल से उन्होंने 1987 में मैट्रिक की परीक्षा पास की और उसके बाद मगध विश्वविद्यालय से इंटरमीडिएट किया।

चिकित्सा शिक्षा एवं उच्च प्रशिक्षण

उन्होंने 1993 में पटना के नालंदा मेडिकल कॉलेज एंड हास्पीटल में दाखिला लिया तथा यहां से एमबीबीएस किया। सन 2004 में बिहार मेडिकल कॉलेज एंड हास्पीटल (बीएमसीएच) से एमएस आर्थोपेडिक्स पास किया। इसके बाद मुम्बई के बॉम्बे हॉस्पिटल में प्रसिद्ध स्पाइन सर्जन डा. समीर दलवी की निगरानी स्पाइनल सर्जरी में काम किया। 2006 के मध्य में लंदन में इंग्लैंड चले गए जहां दो अस्पतालों रॉयल नेशनल आर्थोपेडिक हॉस्पिटल स्टैमन और रसेलस्क्वायर में जीओएसएच ग्रिड ऑरमंड स्ट्रीट हॉस्पिटल से छह महीने के लिए स्पाइनल फेलोशिप किया। स्पाइन फेलोशिप करने के बाद वह स्वदेश लौट आए। स्वदेश लौट कर उन्होंने नई दिल्ली में दिसंबर 2006 में  इंद्रप्रस्थ अपोलो हॉस्पिटल में ज्वाइंट रिप्लेसमेंट सर्जन के रूप में काम शुरू किया। मरीजों की चिकित्सा एवं सेवा के सिलसिले में उन्होंने कई दिन 24 —24 घंटे काम किया। मई 2010 से फरीदाबाद में एशियन इंस्टीच्यूट ऑफ मेडिकल साइंसेस में आर्थोपेडिक्स विभाग में कंसल्टेंट के तौर पर ज्वाइन किया जहां पदोन्नत होकर आर्थोपेडिक्स विभाग के अध्यक्ष बने। इसके बाद उन्होंने फरीदाबाद के प्रमुख अस्पताल क्यूआरजी हास्पीटल के आर्थोपेडिक विभाग के प्रमुख के तौर पर काम कर रहे हैं। वह लंबी अपनी फिटनेस को लेकर सर्तक रहते हैं। वह दूरी की दौड़ प्रतियोगिताओं में नियमित रूप से हिस्सा लेते हैं।

पारिवारिक जीवन

उनकी पत्नी डा. सविता कुमार स्त्री रोग एवं प्रसूति विशेषज्ञ तथा गायिका है। उनके एक पुत्र — अक्ष एवं पुत्री पंखुडी हैं।
ट्रफ़ैलगर कब्रिस्तान

स्थिति

ट्रफ़ैलगर कब्रिस्तान इबेरिया प्रायद्वीप के दक्षिणी सिरे पर स्थित ब्रिटिश प्रवासी शासित प्रदेश जिब्राल्टर में स्थित है। यह भूमि का त्रिकोणीय खंड है जिसकी सीमाएँ उत्तर में चार्ल्स पंचम दीवार, पूर्व में प्रिंस एडवर्ड्स सड़क और दक्षिण-पश्चिम में ट्रफ़ैलगर सड़क से बनी हुई हैं। प्रिंस एडवर्ड्स दरवाज़ा कब्रिस्तान के उत्तर-पूर्वी कोने पर स्थितहै तथा साउथपोर्ट दरवाज़े इसके उत्तर-पश्चिमी कोने पर हैं।
कब्रिस्तान शहर की पुरानी रक्षात्मक दीवारों के एकदम बहार निकलते ही है, जहाँ यह साउथपोर्ट डिच (साउथपोर्ट खाई) के अनुभाग का हिस्सा है। साउथपोर्ट खाई शहर के दक्षिणी बचाव गढ़ का भाग है। साउथपोर्ट डिच एक विशाल खाई थी चार्ल्स पंचम दीवार के दक्षिणी हिस्से में दक्षिण बैस्टियन से फ़्लैट बैस्टियन फ़ैली हुई थी। यह स्पेनी अभियंता लुईस ब्रावो डे अक्युना द्वारा 1627 में बनाए गए मानचित्र में दर्शाई गई थी था। यह मानचित्र अब ब्रिटिश संग्रहालय के पास है जिसमें इसे स्पेनिश भाषा के फोसो शाब्द के साथ अंकित किया गया है।

इतिहास

कब्रिस्तान का निर्माण साउथपोर्ट डिच कब्रिस्तान (साउथपोर्ट खाई कब्रिस्तान) के रूप में हुआ था। इसे ट्रफ़ैलगर के युद्ध से सात वर्ष पहले जून 1798 में प्रतिष्ठित किया गया था। एक दिवसीय ट्रफ़ैलगर का युद्ध 21 अक्टूबर 1805 के दिन लड़ा गया था। कभी-कभी कब्रिस्तान को इस से अपेक्षाकृत विशाल सेंट जेगोस कब्रिस्तान का हिस्सा माना जाता था, जो इसके नजदीक ही उत्तर में स्थित है तथा चार्ल्स पंचम दीवार की विपरीत दिशा में है। सेंट जेगोस कब्रिस्तान जिसे डैडमैंस कब्रिस्तान के नाम से भी जाना जाता है एक समय में जिब्राल्टर शहर की रक्षात्मक दीवारों के अंदर बना एकमात्र कब्रिस्तान था। 1932 में कई समाधि पत्थर सेंट जेगोस कब्रिस्तान और अलामिडा गार्डन्स से ट्रफ़ैलगर कब्रिस्तान में स्थान्तरित किए गए थे।
गाँठ या अबुर्द

ये कोशिकाओं का एक समूह है। इसमे अनियंत्रित कोशिकाए आती है। इस अनियंत्रित कोशिकाओं का विभाजन होता है तथा गाठ का निर्माण होता है। 
किसी विशेष स्थान पर अनियंत्रित कोशिका का विभाजन होना प्रारंभ कर देती है तथा गाठ का निर्माण हो जाता हैं।
सामान्य कोशिका पास पास स्थित होती हैं ये कोशिका आपस में संपर्क में होती हैं
पितृवंश समूह पी

मनुष्यों की आनुवंशिकी (यानि जॅनॅटिक्स) में पितृवंश समूह पी या वाए-डी॰एन॰ए॰ हैपलोग्रुप P एक पितृवंश समूह है। यह पितृवंश स्वयं पितृवंश समूह ऍमऍनओपीऍस से उत्पन्न हुई एक शाखा है। इस पितृवंश के पुरुष भारत में कुछ समुदायों में ही मिलते हैं - मणिपुर के ३०% मुस्लिम पुरुष और गोंड जनजाति की माडिया शाखा के २५% पुरुष इसके सदस्य हैं। यूरोप में क्रोएशिया के ह्वार द्वीप पर भी कुछ पुरुष इसके वंशज हैं। चाहे पितृवंश समूह पी के सीधे वंशज कम हों, लेकिन इस से उत्पन्न क्यु और आर उपशाखाओं के वंशज यूरोप, मध्य एशिया, दक्षिण एशिया, उत्तर अमेरिका और दक्षिण अमेरिका पर करोड़ों की संख्या में दूर-दूर तक फैले हुए हैं। अनुमान है के जिस पुरुष से पितृवंश समूह पी शुरू हुआ वह आज से लगभग २७,०००-४१,००० वर्ष पहले जीवित था और मध्य एशिया या साइबेरिया में रहता था।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
आज

आज हिन्दी भाषा का एक दैनिक समाचार पत्र है। इस समय `आज' वाराणसी, कानपुर, गोरखपुर, पटना, इलाहाबाद, तथा रांची से प्रकाशित हो रहा है।

परिचय

इस पत्र की स्थापना भारत के महान स्वतंत्रता संग्राम सेनानी शिव प्रसाद गुप्त ने ५ सितम्बर १९२० को की थी। कुछ वर्षों (१९४३ से १९४७ तक) को छोड़कर पण्डित बाबूराव विष्णु पराडकर १९२० से १९५५ तक ‘आज’ के सम्पादक रहे।
हिन्दी-समाचार पत्रों के इतिहास में 'आज' का प्रकाशन उल्लेखनीय घटना थी। काशी के बाबू शिवप्रशाद गुप्त हिन्दी में ऐसे दैनिक पत्र की कल्पना लेकर विदेश भ्रमण से लौटे (१९१९ ई) जो 'लन्दन टाइम्स' जैसा प्रभावशाली हो। गुप्तजी ने ज्ञानमण्डल की स्थापना की और ५ सितम्बर १९२० ई. को 'आज' का प्रकाशन हुआ और प्रकाशजी इसके प्रथम सम्पादक बने। १९२४ ई से लेकर १३ अगस्त १९४२ ईं तक पराड़करजी 'आज' के प्रधान सम्पादक रहे। इन तीन दशकों में `आज' और पराड़करजी ने हिन्दी पत्रकार-कला को नया स्वरूप, नई गति और नई दिशा प्रदान की। `आज' ने हिन्दी पत्रकारिता का मानदण्ड स्थापित किया। दिल्ली से काशी तक अपना हिन्दी दूरमुद्रण यन्त्र लगाने वाला यह पहला पत्र था। `आज' ने हिन्दी को अनेक नये शब्द प्रदान किए। इनमें सर्वश्री, श्री, राष्ट्रपति मुद्रास्फीति, लोकतन्त्र, स्वराज्य, वातावरण, कार्रवाई, अन्तर्राष्ट्रीय और चालू जैसे शब्द हैं। लोकमान्य तिलक की प्रेरणा से जन्मा `आज' महात्मा गाँधी के आन्दोलनों का अग्रदूत बना। सत्यग्रहियों की नामावलियों को छापने का साहस केवल 'आज' ने किया। ब्रिटिश शासनकाल में सरकार के कोप व दमन के कारण 'आज' का प्रकाशन रुका तो साइक्लोस्टाइल में 'रणभेरी' का प्रकाशन कर पराडकरजी ने राष्ट्रीय जागरण की गति को मन्द पड़ने नहीं दिया।
'आज' के अग्रलेखों और टिप्पणियों ने 'आज' के महत्त्व को बढ़ाया। 'आज' के अग्रलेख लेखकों में सर्वश्री सम्पूर्णानन्द, आचार्य नरेन्द्र देव और श्रीप्रकाश भी थे। सन् १९३० के बाद पं कमलापति त्रिपाठी भी सम्पादकीय लेखकों में शामिल हो गए। पराड़करजी तथा कमलापतिजी के प्रभावी अग्रलेखों ने इस पत्र को हिन्दी का श्रेष्ठ दैनिक बना दिया। भाषा तथा शैली की दृष्टि से भी 'आज' ने असंख्य पाठकों को अच्छी हिन्दी सिखाई। 'आज' में 'खुदा की राह पर' शीर्षक से नियमित व्यंग्य का स्तम्भ रहता था जिसके लेखकों में सूर्यनाथ तकरु और बेढब बनारसी प्रमुख थे। `आज' से बेचन शर्मा 'उग्र' का साहित्यिक जीवन प्रारम्भ हुआ। 'उग्र' इसमें व्यंग्य लिखते थे। प्रेमचन्द, जयशंकरप्रसाद, डॉ॰ भगवानदास जैसे मनीषी भी इसमें लिखते थे। राष्ट्रीय आन्दोलन और समाज सुधार का यह प्रबल समर्थक रहा है। 'आज' में वर्मा, थाइलैण्ड, मारिशस स्थित संवाददाताओं के समाचार नियमित रूप से छपते रहते हैं। गाँव की चिठ्टी, चतुरी चाचा की चिठ्ठी इसके विशेष गोचर रहे हैं। जिलों और नगरों के विशेष संस्करण निकालना `आज' की अपनी विशेषता है। 'आज' के सम्पादकों के नाम हैं- सर्वश्री प्रकाश, बाबूराव विष्णु पराडकर, कमलापति त्रिपाठी, विद्याभास्कर, श्रीकांत ठाकुर, रामकृष्ण रघुनाथ बिडिलकर। वर्तमान में शार्दूल विक्रम गुप्त इस पत्र के सम्पादक हैं।
सरेंधी गाँव, खैरागढ़ (आगरा)

जनसांख्यिकी

सरैंधी में कुल आबादी लगभग 21000 की है। यहाँ कुल मतदाता लगभग 8200 के आसपास है।

यातायात

सरैंधी में यातायात के लिये बस की सुबिधा है। सरैंधी में राष्ट्रीय राजमार्ग है जो भरतपुर से धौलपुर को जोड़ता है। एवं दूसरा राज्य मार्ग आगरा से तांतपुर को जोड़ता है। यहाँ से आगरा 40 किलोमीटर है एवं धौलपुर भी 40 किलोमीटर है एवं भरतपुर 50 किलोमीटर है।

आदर्श स्थल

सरैंधी में सबसे आदर्श स्थल सिध्द बाबा एवं बाबरे का पहाड़ी पर सुंदर मंदिर है। यहाँ हर महीने पूर्णमासी को मेला भी लगता है जहाँ लाखो की संख्या में भक्त बाबा के दर्शन करने आते हैं। सरैंधी आस्था एवं विश्वास का गांव है। यही गाँव के बीचों-बीच में अचलम बाबा का मंदिर है। जहाँ हर साल होली के टाइम बड़ा त्यौहार लगता है। जिसे लाखो की संख्या में बाहर के लोग भी देखने आते है. यही पर बाबा बासदेव जी का आश्रम है। जो एक सामजसेवी थे। सरैंधी से तीन किलोमीटर दूर पत्थर के पहाड़ है जो गांव को अधिक सुन्दर बनाते है।

शिक्षा

सरैंधी शिक्षा की दिशा में बढ़ने वाला गांव है.पर आज भी यहाँ 65% लोग शिक्षित है। गाँव में श्री नबाब सिंह उचस्तर माध्यमिक विद्यालय है एवं जे पी पब्लिक स्कूल एवं आई टी आई कॉलेज भी है। यहाँ मातृभूमि विद्यालय भी है।

आकलन

सरैंधी गांव बड़ा ही प्यारा गांव है। यहाँ के लोग दिल से जुड़ते है किसी से. यहाँ ज्यादातर सभी जातियों और धर्मो के लोग बडे मेल जोल के साथ रहते है। सरैंधी के बारे में बताया जाता है कि धारा प्रदेश ( M. P. ) से आये बाबा लाखन सिंह ने इस गांव को बसाया था। यहाँ ज्यातर क्षत्रिय परमार रहते है और इसे पमार पार्टी का गांव भी बोला जाता है। परमार के आलावा भी यहाँ अन्य क्षत्रिय जातियों के लोग भी है जैसे तोमर सिकरवार, चौहान। यहाँ क्षत्रियों के बाद दूसरे स्थान पर पंडितो के घर हैं। यहाँ दलित एवं पिछड़े वर्ग के भी लोग बहुतायत मात्रा में है। यहाँ मुसलमानों के भी घर हैं। ये गांव आस्था एवं विश्वास का गांव है। सरैंधी में बाबा बासदेव सिंह जी का बड़ा नाम रहा है। बाबा बासदेव जी एक सामजसेवी थे उन्होंने गांव के सुधार के लिये काफी प्रयास किया और सरैंधी को राजनीति के क्षेत्र में पहचान दिलाई। बाबा बासदेव जी के तीन बेटे हैं। और पाँच नाती हैं जिनमे से रवि परमार भी बाबा जी के नक़्शे कदम पर चलने वाला इंसान है। रवि परमार ने समाजसेवा के क्षेत्र में सरैंधी का नाम बढ़ाया है। यहाँ पर पातीराम बाबा का बड़ा नाम है जो यहाँ के लोकगीत जिकड़ी भजन गायन के जनक भी माने जाते हैं। और उन्होंने अपने भजनों के माध्यम से सरैंधी का देश भर में नाम रौशन किया है।
सालामानका

इतिहास

इस शहिर की स्थापना पूर्व-पुरातन रोम काल में एक सेल्टिक कबीले वासिओस द्वारा दुएरे नदी के तट पर की गई तांकि वह अपने इलाकी रक्षा कर सकें।
वैभाषिक

वैभाषिक मत, हीनयान परम्परा का बौद्ध दर्शन है। इसका प्रचार भी लंका में है। यह मत बाह्य वस्तुओं की सत्ता तथा स्वलक्षणों के रूप में उनका प्रत्यक्ष मानता है। अत: उसे बाह्य प्रत्यक्षवाद अथवा "सर्वास्तित्ववाद" कहते हैं।
पाश्चुरीकरण

पाश्चुरीकरण (Pasteurization) एक ऐसी प्रक्रिया है, जिसमे किसी भोज्य पदार्थ (अमूमन तरल) को खास तापमान पर निर्धारित समय के लिए गर्म करने के बाद तुरंत ठंडा कर लिया जाता है, जिससे इसमे मौजूद सूक्ष्म जीवाणु निष्क्रिय हो जाते है | इसके चलते इसे लम्बे समय तक संरक्षित रखना संभव हो जाता है |इस प्रक्रिया को इजाद करने का श्रेय फ्रांसीसी केमिस्ट व् माइक्रोबायोलोजीस्ट लुई पाश्चर को जाता है, जिनके नाम पर ही इसका नाम पाश्चुरीकरण पड़ा |वर्ष १८६२ में इस प्रक्रिया का प्रथम परीक्षण किया गया था | इसे मूलत: वाइन व बियर जैसे मद्य पदार्थो को जल्द खराब होने से बचाने के लिए ईजाद किया गया था | बाद में इसका इस्तेमाल दुग्ध पदार्थो के संरक्षण में भी होने लगा |दूध को पाश्चुरिकृत करने का ख्याल सबसे पहले वर्ष १८८६ में जर्मन कृषि रसायनशास्त्री फ्रांज वाँन सॉक्सलेट के मन में आया | उच्च तापमान व कम समय में पाश्चुरिकृत किए गए दूध को रेफ्रिजरेटर में दो से तीन हफ्ते तक संरक्षित रखा जा सकता है, वही अल्ट्रा पाश्चुरिकृत दूध दो - तीन महीनो तक सुरक्षित रह सकता है |
माणसा

विवरण

माणसा एक स्वच्छ शहर है। माणसा तालुका में 53 गाँव है। आसपास के गाँव वाले माणसा में खरीदी करने के लिए आते हैं और अपना अनाज बेचने के लिए यहाँ के मार्केट यार्ड में आते हे। माणसा में दरबार की चाय बहुत मशहूर है। माणसा में एक छोटा तालाब हे जिसे सब मलाव तालाब कहेते हैं। माणासा के लोग श्रधालू हैं, और यहाँ कृष्ण, हनुमान, अम्बा, गायत्री के मंदिर हैं।
निर्वासित सरकार

निर्वासन में सरकार ( अंग्रेज़ी: Government in exile) एक राज्य है जो अपने क्षेत्र के बाहर है। 
निर्वासित सरकारों के कई उदाहरण हैं। जैसे दूसरे विश्व युद्ध के दौरान नेताजी सुभाष चंद्र बोस ने भारत के लिए आज़ाद हिन्द नाम की एक निर्वासित सरकार का गठन किया था जिसे जर्मनी, जापान और इटली ने मान्यता दी थी। वर्तमान काल का एक  उदाहरण दलाई लामा की तिब्बत सरकार है, जो 1959 में चीन से निष्कासित हो गयी थी।